Дүүргийн Гэмт хэргээс урьдчилан

сэргийлэх ажлыг зохицуулах салбар зөвлөлийн

бүрэлдэхүүнийг шинэчлэн батлах тухай

 Монгол Улсын Засаг захиргаа, нутаг дэвсгэрийн нэгж түүний удирдлагын тухай хуулийн 20 дугаар зүйлийн 20.1.3 дахь заалт, 25 дугаар зүйлийн 25.1 дэх хэсэг, Гэмт хэрэг, зөрчлөөс урьдчилан сэргийлэх тухай хуулийн 14 дүгээр зүйлийг тус тус үндэслэн ТОГТООХ нь:

1. Дүүргийн Гэмт хэргээс урьдчилан сэргийлэх ажлыг зохицуулах салбар зөвлөлийн бүрэлдэхүүнийг хавсралт ёсоор шинэчлэн баталсугай.

2. Энэ тогтоол батлагдсантай холбогдуулан дүүргийн Иргэдийн Төлөөлөгчдийн Хурлын Тэргүүлэгчдийн 2020 оны 63 дугаар тогтоолыг хүчингүй болсонд тооцсугай.

ДАРГА Б.МӨНХБАТ

 Чингэлтэй дүүргийн Иргэдийн Төлөөлөгчдийн

 Хурлын Тэргүүлэгчдийн 2021 оны 01 дүгээр

 сарын ... –ны өдрийн ... дугаар тогтоолын хавсралт

ДҮҮРГИЙН ГЭМТ ХЭРГЭЭС УРЬДЧИЛАН СЭРГИЙЛЭХ АЖЛЫГ

 ЗОХИЦУУЛАХ САЛБАР ЗӨВЛӨЛИЙН БҮРЭЛДЭХҮҮН

|  |  |
| --- | --- |
| Зөвлөлийн дарга: | Дүүргийн Иргэдийн Төлөөлөгчдийн Хурлын дарга |
| Зөвлөлийн дэд дарга: | Дүүргийн Засаг дарга |
| Зөвлөлийн орон тооны нарийн бичгийн дарга: | Дүүргийн Иргэдийн Төлөөлөгчдийн Хурлын Ажлын албаны Хууль, эрх зүйн хэлтсийн дарга |
| Зөвлөлийн гишүүд: | Дүүргийн Иргэдийн Төлөөлөгчдийн Хурлын Тэргүүлэгч, Хурал дахь Монгол Ардын Намын бүлгийн дарга |
|  | Дүүргийн Иргэдийн Төлөөлөгчдийн Хурлын Тэргүүлэгчдийн нарийн бичгийн дарга бөгөөд Ажлын албаны дарга |
|  | Дүүргийн Засаг даргын Тамгын газрын дарга |
|  | Дүүргийн Прокурорын газрын дарга |
|  | Баянзүрх, Сүхбаатар, Чингэлтэй дүүргийн Эрүүгийн хэргийн анхан шатны шүүхийн Тамгын газрын дарга |
|  | Сүхбаатар, Чингэлтэй дүүргийн Иргэний хэргийн анхан шатны шүүхийн Тамгын газрын дарга |
|  | Дүүргийн Цэргийн штабын дарга |
|  | Дүүргийн Улсын бүртгэлийн хэлтсийн дарга |
|  | Дүүргийн Мэргэжлийн хяналтын хэлтсийн дарга |
|  | Дүүргийн Онцгой байдлын хэлтсийн дарга |
|  | Дүүргийн Гэр бүл, хүүхэд, залуучуудын хөгжлийн хэлтсийн дарга |
|  | Дүүргийн Эрүүл мэндийн төвийн дарга |
|  | Дүүрэг дэх Цагдаагийн газрын дарга |
|  | Дүүрэг дэх Цагдаагийн газрын нэгдүгээр хэлтсийн дарга |
|  | Дүүрэг дэх Цагдаагийн газрын хоёрдугаар хэлтсийн дарга |
|  | Дүүргийн Замын цагдаагийн хэлтсийн дарга |